Њена активност није дуго трајала, јер је убрзо по њеном доласку, услед Прве непријатељске офанзиве, дошло до пада Ужичке републике и она се заједно са главнином партизанских снага морала повући у Санџак. У периоду од пада Ужица па до краја јануара 1942. године, Анђа је заједно са другим истакнутим члановима КПЈ из Србије, боравила у ослобођеној Новој Вароши, где је извршена реорганизација партизанских јединица и створени услови за формирање првих партизанских бригада.